Det er for udfordrende at drive en socialøkonomisk virksomhed.

Sådan siger Brian Sørensen, der er social iværksætter på Café Kaffegal.

Café Kaffegal er en café, hvor psykisk sårbare borgere kan komme i job.

- Vi sælger Café Kaffegal ved udgangen af året, siger Brian Sørensen.

Læs også Café Kaffegal overlever: Ingen skal fyres

Der er flere årsager til, at Café Kaffegal giver op.

Café Kaffegal er en af få socialøkonomiske virksomheder i landet, der er økonomisk bæredygtig. Men selv om det lyder som en god ting, gør det mange ting sværere. På grund af caféens succes anses den som en privat virksomhed.

Kommunen spænder ben

Café Kaffegal må kun have en til to personer i virksomhedspraktik for hver fem fuldtidsansatte. Samtidig har caféen i dens syvårige levetid haft svært ved at samarbejde med Aarhus Kommune om praktikpladser.

- Senest prøvede vi at søge om et samarbejde med Aarhus Kommune, hvor vi netop benytter os af en paragraf i beskæftigelsesloven, som går uden om rimelighedskravet, som spænder ben for os. Alligevel vælger Aarhus Kommune at give os et nej, siger Brian Sørensen.

Læs også Fælles fodslag til kamp for Café Kaffegal

Det er ikke første gang, at Café Kaffedal er i problemer. I 2016 var der samråd med beskæftigelsesministeren om socialøkomomiske virksomheder. Det endte med en dispensation.

Men nu ser det igen sort ud.

Jobbet giver selvtillid

En af dem, det bliver hårdt ramt, hvis caféen lukker, er Hans Christian Andersen, der er førtidspensionist. Han har været ansat i Café Kaffegal i halvandet år.

Hans Christian Andersen er førtidspensionist og arbejder på Café Kaffegal, som er en socialøkonomisk virksomhed.

- Jeg ved ikke, hvad jeg så skal lave. Der findes ikke så mange tilsvarende arbejdspladser for førtidspensionister her i Aarhus, siger Hans Christian Andersen.

Det har betydet meget for min selvtillid at lave noget meningsfuldt. Hans Christian Andersen, ansat på Café Kaffegal

For ham betyder jobbet rigtig meget.

- Det har betydet meget for min selvtillid at lave noget meningsfuldt, siger Hans Christian Andersen.

Kan ikke genkende kritik

Rådmand for Sociale Forhold og Beskæftigelse i Aarhus Kommune, Thomas Medom (SF), kan ikke genkende kritikken af, at Aarhus Kommune ikke har støttet op om Café Kaffegal. Jobcentret har jævnligt henvist førtidspensionister til Café Kaffegal.

Læs også Brian Sørensen fra Kaffegal fik flot fælleskabspris

- Kommunen har en naturlig interesse i at få så mange af deres borgere med en psykisk sårbarhed i beskæftigelse, siger Brian Sørensen.

I videoen øverst i artiklen kan du se mere om Café Kaffegal.